Konrāds Šulcs (dēls)

Lībgots Oto Konrāds Šulcs (; 1772—1840), agrāk arī Kundrāts Šulcs, bija Kurzemes guberņas vācbaltiešu luterāņu mācītājs un rakstnieks. Rūdolfa Šulca tēvs.

 Dzīvesgājums 
Dzimis Žeimelē 1772. gada 21. maijā luterāņu mācītāja Konrāda Šulca (1732—1802) ģimenē. Mācījās Jelgavas Pētera akadēmijā (1789—1790). Pēc teoloģijas studijām Jēnas Universitātē (1791—1793) darbojās kopā ar tēvu kā Žeimeles draudzes mācītāja palīgs (1795—1800). 1797. gadā žurnāls "Latviska Gada Grāmata" iespieda Šulca dzejoli “Tēva un mātes prieks” un stāstiņu “Tas vēstu kārīgs muižas kungs”.

Kopš 1801. gada Šulcs bija Lindes-Birzgales draudzes mācītāja palīgs, tad mācītājs. 1824. gadā mācītājmuižas ugunsgrēkā pazaudēja visu iedzīvi. 1826. gadā Kurzemes tautskolu komiteja nolēma uzticēt Šulcam rakstīt Kurzemes vēsturi latviešu valodā.

Publicējās laikrakstos "Latviska Gada Grāmata", "Latviešu Avīzes", "Latviešu ļaužu draugs".

Miris Birzgalē 1860. gada 8. februārī.BBLd — Baltisches Biografisches Lexikon digital

 Darbi 
Šulca uzrakstītais Latvijas vēstures apcerējums ar pilno nosaukumu "Kurzemes stāstu grāmata jeb tādu lietu izteikšana, kas vērā liekamas un Kurzemē notikušas no veciem laikiem līdz mūsu dienām" bija iespiesta "Latviešu Avīzēs" 1830./1831. gada mijā, bet 1832. gadā to iespieda atsevišķā izdevumā. Tā sastāv no četrām daļām: 1. Veci Kurzemes laiki; 2. Bruņinieku laiki; 3. Kurzeme apakš saviem lielkungiem; 4. Krievu valdīšanas laiks.literatura.lv

1840. gadā viņš latviski publicēja brošūru par grāmatiespiedēju Johanu Gūtenbergu. Kopā ar mācītāju Mīlihu 1835. gadā izdeva solodziesmu ciklu "Mūsu Grietiņa" ar notīm.literatura.lv

 Atsauces 

Kategorija:Lietuvā dzimušie
Kategorija:Vācbaltieši
Kategorija:Latvijas luterāņu mācītāji
Kategorija:Latvijas vēsturnieki
Kategorija:1772. gadā dzimušie
Kategorija:1840. gadā mirušie